वर्ष 1978 में 1500 रुपये की पूंजी से गोरखपुर में चिटफंड का कारोबार शुरू करने वाले सुब्रत राय ने साल भर पहले घोषित तौर पर बताया कि उनके पास निवेशकों के तिहत्तर हजार करोड़ रुपये हैं. चिटफंड के बल पर यहां तक पहुंचे इस शख्स और इसके समूह की साख को पहला बड़ा झटका रिजर्व बैंक आफ इंडिया ने दिया था. और अब ताबूत में मजबूत कील ठोंक दी है सेबी ने. दोनों ने दो अलग-अलग मामलों में सहारा समूह को निवेशकों से लिए गए पैसे लौटाने का सख्त निर्देश दिया.